કોરોના વાઇરસની રસીના પરીક્ષણ બાદ વૈજ્ઞાનિકોને ધાર્યાં પરિણામો મળ્યાં છે.

હવે આ વૅક્સિનની મહત્ત્વની ટ્રાયલ કરવામાં આવવાની છે. અમેરિકાના અગ્રણી વિશેષજ્ઞ ડૉ. ઍન્થોની ફાઉચીએ સમાચાર એજન્સી ઍસોસિયેટેડ પ્રેસને કહ્યું, "તમે આની ઇચ્છો એટલી છણાવટ કરો પણ તે એક સારા સમાચાર છે."

આ સમાચારને ન્યૂયૉર્ક ટાઇમ્સે પણ પ્રકાશિત કર્યા છે. આની ટ્રાયલ સાથે જોડાયેલી માહિતી clinicaltrials.gov પર પોસ્ટ કરવામાં આવી છે. આ અંગે અભ્યાસ ચાલુ છે, જે 2022 સુધી ચાલશે.

નેશનલ ઇન્સ્ટિટ્યૂટ ઑફ હેલ્થ અને મોડેરના ઇંક માં ડૉ. ફાઉચીના સહકર્મીઓએ આ વૅક્સિન વિકસિત કરી છે.

હવે 27 જુલાઈએ આ વૅક્સિનનો સૌથી મહત્ત્વનો તબક્કો શરૂ થશે. 30 હજાર લોકો પર પરીક્ષણ કરાશે અને જાણકારી મેળવાશે કે શું આ વૅક્સિન ખરેખર કોવિડ-19થી માનવશરીરને બચાવી શકે છે.

મંગળવારે સંશોધકોએ 45 લોકો પર કરવામાં આવેલાં પરીક્ષણનાં પરિણામો જાહેર કર્યાં. જેની ખૂબ જ આતુરતાથી રાહ જોવાતી હતી.

આ વૉલન્ટિયર્સના શરીરમાં ન્યૂટ્રલાઇઝિંગ ઍન્ટિ-બૉડીઝ વિકસિત થયાં છે. ઍન્ટિબૉડી ઇન્ફૅક્શનને રોકવા માટે મહત્તત્વનાં હોય છે.

રિસર્ચ ટીમે 'ન્યૂ ઇંગ્લૅન્ડ જર્નલ ઓફ મેડિસિન'માં લખ્યું છે કે વૅક્સિન લેવાવાળા વૉલન્ટિયર્સનાં લોહીમાં એટલાં જ ઍન્ટિબૉડીઝ મળ્યાં છે, જેટલાં કોવિડ-19માંથી સ્વસ્થ થયેલા દર્દીઓનાં શરીરમાં મળે છે.

સંશોધનનું નેતૃત્વ કરનારા સિએટલના કૅન્સર પરમેનન્ટ વૉશિંગ્ટન રિસર્ચ ઇન્સ્ટિટ્યૂટ સાથે જોડાયેલા ડૉ. લીસા જૅક્સન કહે છે, "પરીક્ષણમાં આગળ વધવા માટે અને શું આ વૅક્સિન ખરેખર સંક્રમણથી બચાવી શકે છે, એ જાણકારી મેળવવા માટે આ મહત્ત્વનું છે."

હાલ કોઈ ગૅરંટી નથી કે અંતિમ પરિણામો ક્યારે મળશે, પરંતુ સરકારને આશા છે કે વર્ષના અંત સુધીમાં ટ્રાયલ પૂર્ણ કરી લેવાશે.

વૅક્સિન બનાવવાની દૃષ્ટિએ જોઈએ તો આ વિક્રમી ઝડપ છે.

આ વૅક્સિનના બે ડોઝ આપવામાં આવશે, જેની વચ્ચે એક મહિનાનું અંતર હશે. આ વૅક્સિનની કોઈ ગંભીર આડઅસર નથી.

સંશોધનમાં સામેલ અડધાથી વધુ લોકોને ફ્લૂ જેવું રિએક્શન નોંધાયું છે. આવું અન્ય વૅક્સિન સાથે થવું એ અસામાન્ય વાત નથી.

રસીકરણ પછી માથું દુખવું, ઠંડી લાગવી, તાવ આવવો અથવા રસી મુકાયેલી જગ્યા પર દુખાવો થવો એ સામાન્ય બાબતો છે.

જે ત્રણ વૉલન્ટિયર્સને વધુ માત્રામાં ડોઝ અપાયા હતા, એમનામાં આ રિએક્શન વધુ ગંભીર હતા. હવે એટલી માત્રાનું પરીક્ષણ કરવામાં નથી આવી રહ્યું.

કેટલાંક રિઍક્શન કોરોના વાઇરસના સંક્રમણનાં લક્ષણો જેવાં... \n\nમને ઉપરના લેખ માટે સારું શીર્ષક આપો.
કોરોના વાઇરસ રસી : પહેલી વૅક્સિનમાં અમેરિકાને શું સફળતા મળી?